Sukhoi Su-30MKK

Sukhoi Su-30MKK (nama pengenalan NATO Flanker-G) adalah sebuah pesawat ubahsuai Su-27SK yang dikeluarkan sejak 1999 oleh KnAAPO, JSC. Pesawat ini dianggap sebagai versi tingkat upaya bagi Sukhoi Su-30. Pesawat ini boleh diperanankan sebagai sebuah pesawat pelbagai peranan, penguasaan udara dan penyerang-pejuang jarak jauh dari kelas berat. Su-30 MKK kini digunakan oleh Tentera Pembebasan Rakyat,  Tentera Udara Indonesia, dan baru-baru ini oleh Tentera Udara Venezuela.

Sejarah
China dan Rusia mula berunding untuk membeli pesawat pejuang pelbagai peranan Su-30MK pada 1996. Pada masa itu, pesawat Su-30MK masih di dalam proses melengkapkan pembangunan akhirnya. Pejanjian perolehan awal sebanyak 38 buah pesawat yang bernilai kira-kira AS$2 bilion telah dipersetujui pada Ogos 1999.  Pada 9 Mac, 1999, pesawat prototaip pertama yang dinamakan sebagai "Blue 501" telah membuat penerbangan sulung. Pada 19 Jun, 1999, pesawat prototaip kedua yang dinamakan "Blue 502" pula berjaya melakukan penerbangan sulung, dan sama seperti pesawat prototaip pertama, pesawat ini digunakan bagi melakukan ujian prestasi aerodinamik. Pesawat prototaip ke-3 dan ke-4 masing-masing dinamakan "Blue 503" dan "Blue 504" kemudian telah dibina pada tahun yang sama dan digunakan dalam melakukan ujian persenjataan. Kesemua penerbangan ujian telah dibuat di Komsomolsk-on-Amur, dan huruf kedua "K" pada Su-30MKK membawa maksud Komsomolsk-on-Amur, dan bukannya "Kitayski" yang merujuk kepada China. Khabar angin mengatakan, tindakan keselamatan ini dilakukan atas permintaan China, dan rujukan ini kekal sehingga 15 Ogos, 1999, apabila Panglima Tentera Udara Rusia telah secara terbuka memaklumkan kepada pemberita dari negara Barat di khalayak umum bahawa China telah memesan pesawat Su-30MKK. Versi ini telah diubahsuai khas bagi memenuhi spesifikasi yang ditetapkan oleh Angkatan Udara Tentera Pembebasan Rakyat dan dikenali sebagai Su-30MKK. Keperluan China telah memberi mandat ke atas tingkat upaya ketara yang dilakukan pada pesawat asal Su-30MK, dan Biro Rekabentuk Sukhoi telah menggunakan banyak sumber-sumber seperti CAD / CAE / CAM bagi mencepatkan proses. Mengikut Biro Rekabentuk Sukhoi, pesawat ini hanya mengambil masa selama 9 bulan dari tarikh proses rekabentuk dimulakan sehingga penyiapkan pesawat prototaip pertama yang dinamakan "Blue 501". Pada Januari 2003, Angkatan Laut Tentera Pembebasan Rakyat pula telah memesan 24 buah pesawat Su-30MKK2 yang mana merupakan versi tingkat upaya bagi pesawat asal Su-30MKK.

Penghantaran
Su-30 MKKDivisyen Penerbangan ke-3, Tentera Udara China yang berpangkalan di Pangkalan Tentera Udara Wuhu, Wilayah Anhui Province telah menerima kumpula pertama pesawat sejumlah 10 buah dari KNAAPO pada Disember 2000; 38 buah pesawat selebinhnya dihantar pada akhir 2001. Kumpulan kedua pesawat sejumlah 38 buah telah dipesan pada Julai 2001, dan kesemua pesawat ini telah dihantar pada 2003. Pesawat-pesawat ini dioperasikan oleh Divisyen Udara ke-18, Tentera Udara China yang berpangkalan di Pangkalan Tentera Udara Changsha, Wilayah Hunan.
Su-30 MK224 buah Su-30 MK2 telah dipesan oleh Tentera Laut China pada Januari 2002, kesemua pesawat ini dilaporkan telah dihantar pada Ogos 2004

Pada September 2004, 24 buah Su-30MK2 telah dipesan oleh Tentera Udara Venezuela. Empat darinya telah dihantar pada Disember 2006, dan selebihnya dijangka akan dihantar pada 2007.
Indonesia telah menerima 5 buah Su-30MK2 dalam dua masa yang berbeza, 2 buah diterima pada 2003 sementara 3 buah lagi telah dihantar pada 2009.

Pengguna

Angkatan Udara Tentera Pembebasan Rakyat - 76 buah Su-30MKK
Angkatan Laut Tentera Pembebasan Rakyat - 24 buah Su-30MK2

Tentera Udara Venezuela - telah membeli 24 buah Su-30MK2 dalam perjanjian bernilai AS$1.5 bilion, kesemua pesawat telah dihantar 

Tentera Udara Republik Indonesia - Pesanan 3 buah Su-30MK2 dengan pilihan tambahan 16 buah.

Tentera Udara Rakyat Vietnam - 4 buah Su-30MK2V

Spesifikasi (Su-30MKK)

Lihat juga

Rujukan

Pautan luar
Maklumat dan foto Su-30MKK di laman sinodefence
Maklumat Su-30MKK di laman globalsecurity

Pesawat Sukhoi
Pesawat pejuang Soviet 1980-1989